Nnwom.
124.
Ɔsoroforo dwom. Dawid de. Sɛ anka Awurade nni yɛn afa a, ma Israel nka, 
Sɛ anka Awurade nni yɛn afa bere a nnipa tow hyɛɛ yɛn so, 
bere a wɔn abufuw sɔre tiaa yɛn a anka wɔmemenee yɛn anikann; 
anka nsuyiri no bebu afa yɛn so, anka ɔhweam no bɛtwe yɛn akɔ, 
anka nsu a ano yɛ den no bɛpra yɛn kɔ. 
Ayeyi nka Awurade a wamma ho kwan amma wɔamfa wɔn se antetew yɛn mu. 
Yɛaguan sɛ anomaa afi ofirisumfo afiri mu; wɔabubu afiri no, ama yɛaguan. 
Yɛn mmoa wɔ Awurade din mu, ɔsoro ne asase Yɛfo no. 
